b'\n_START_ARTICLE_\nSemeni\xc4\x8di\n_START_PARAGRAPH_\nGospodje Semeni\xc4\x8d (nem\xc5\xa1ko Semenitsch, Zemenitsch, Semeniz) so slovenska plemi\xc5\xa1ka dru\xc5\xbeina (predstavniki ni\xc5\xbejega plemstva), ki je izvirala iz takratne Marke Metlike (dana\xc5\xa1nje Bele krajine).\n_START_SECTION_\nZgodovina\n_START_PARAGRAPH_\nPrve omembe dru\xc5\xbeine segajo v 14. stoletje, ko so bili Semeni\xc4\x8di ministeriali (ni\xc5\xbeje plemstvo) Gori\xc5\xa1kih grofov. Oton (I.) Semeni\xc4\x8d (Ott Semenicz) je v listini iz leta 1367 omenjen kot posestnik hi\xc5\xa1e v Metliki in to je prva znana omemba koga iz te rodbine._NEWLINE_V 15. stoletju se je dru\xc5\xbeina razvejala o \xc4\x8demer pri\xc4\x8da npr. seznam vitezov in hlapcev na Kranjskem (nem\xc5\xa1ko Ritter und knecht in Kreyn) iz leta 1446, kjer je navedenih kar \xc5\xa1est Semeni\xc4\x8dev kar jih uvr\xc5\xa1\xc4\x8da na drugo mesto po \xc5\xa1tevil\xc4\x8dnosti rodbin na tem seznamu._NEWLINE_Rodbina je v 16. in 17. stoletju za\xc4\x8dela ekonomsko nazadovati zaradi tur\xc5\xa1kih vpadov in fevdnih bojev med Habsbur\xc5\xbeani in Celjskimi grofi. V tem obdobju se premo\xc5\xbeenje dru\xc5\xbeine mo\xc4\x8dno zmanj\xc5\xa1a in premakne bolj proti severu na ozemlje dana\xc5\xa1nje Dolenjske._NEWLINE_Dru\xc5\xbeina po mo\xc5\xa1ki strani najverjetneje izumre leta 1733 s smrtjo duhovnika Janeza Kri\xc5\xa1tofa Semeni\xc4\x8da, po \xc5\xbeenski strani pa leta 1778 s smrtjo Marije Ane Kristine, poro\xc4\x8dene Bosizio, ter Katarine Semeni\xc4\x8d.\n_START_SECTION_\nPosesti in gradovi\n_START_PARAGRAPH_\nSemeni\xc4\x8dev stolp nad Zapu\xc5\xbeami pri Mirni_NEWLINE_Grad Turn pri Semi\xc4\x8du_NEWLINE_Dvor pri Semi\xc4\x8du_NEWLINE_Dvor Turn pri Dragatu\xc5\xa1u_NEWLINE_Grad Vinica_NEWLINE_Grad \xc5\xbdumberk_NEWLINE_Dvor Smuk_NEWLINE_Dvor Domini\xc4\x8de_NEWLINE_Dvora Grundelj in Selo_NEWLINE_Dvor Ma\xc4\x8derole_NEWLINE_Dvor Klevi\xc5\xa1\xc4\x8de_NEWLINE_Dvor Vrh pri \xc5\xa0kocjanu_NEWLINE_Dvor Dol pri Litiji'